CELEX: 32009R0517
Language: sk
Date: 2009-06-17 00:00:00
Title: Nariadenie Komisie (ES) č. 517/2009 zo 17. júna 2009 , ktorým sa mení a dopĺňa nariadenie Rady (ES) č. 43/2009, pokiaľ ide o obmedzenia výlovu pre rybolov piesočnicovitých vo vodách ES zóny ICES IIIa a vo vodách ES zón ICES IIa a IV

18.6.2009   
            
            
               SK
            
            
               Úradný vestník Európskej únie
            
            
               L 155/9
            
         
      NARIADENIE KOMISIE (ES) č. 517/2009
   zo 17. júna 2009,
   ktorým sa mení a dopĺňa nariadenie Rady (ES) č. 43/2009, pokiaľ ide o obmedzenia výlovu pre rybolov piesočnicovitých vo vodách ES zóny ICES IIIa a vo vodách ES zón ICES IIa a IV
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 43/2009 zo 16. januára 2009, ktorým sa na rok 2009 stanovujú rybolovné možnosti a súvisiace podmienky pre určité populácie rýb a skupiny populácií rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie výlovu (1), a najmä na jeho článok 5 ods. 3,
   keďže:
   
               (1)
            
            
               Obmedzenia výlovu piesočnicovitých vo vodách ES zóny ICES IIIa a vo vodách ES zón ICES IIa a IV sú predbežne stanovené v prílohe IA k nariadeniu (ES) č. 43/2009.
            
         
               (2)
            
            
               Podľa bodu 6 prílohy IID k nariadeniu (ES) č. 43/2009 Komisia zreviduje celkový povolený výlov (TAC) a kvóty na rok 2009 pre piesočnice v týchto zónach na základe odporúčania Medzinárodnej rady pre výskum mora (ICES) a Vedeckého, technického a hospodárskeho výboru pre rybné hospodárstvo (STECF).
            
         
               (3)
            
            
               TAC pre zóny ICES IIa a IV by sa mal stanoviť podľa vzorca uvedeného v druhom pododseku bodu 6 prílohy IID k nariadeniu (ES) č. 43/2009. Podľa tohto vzorca by TAC predstavoval 435 000 ton.
            
         
               (4)
            
            
               Podľa bodu 7 prílohy IID k nariadeniu (ES) č. 43/2009 TAC pre zóny ICES IIa a IV nesmie presiahnuť 400 000 ton.
            
         
               (5)
            
            
               Piesočnicovité sú zásoby rýb v Severnom mori, ktoré sa využívajú spoločne s Nórskom, ale v súčasnosti s nimi obidve strany nehospodária spoločne. Opatrenia uvedené v tomto nariadení sú v súlade s konzultáciami s Nórskom podľa ustanovení schváleného záznamu záverov konzultácií o rybolove medzi Európskou komisiou a Nórskom z 10. decembra 2008. V dôsledku toho by podiel Spoločenstva na TAC, ktorý sa môže uloviť vo vodách zón ICES IIa a IV, mal byť stanovený na 90 % zo 400 000 ton.
            
         
               (6)
            
            
               Vedecký, technický a hospodársky výbor pre rybné hospodárstvo odporúča, aby sa TAC zvýšil o 4,23 % s cieľom pokryť vody ES zóny ICES IIIa.
            
         
               (7)
            
            
               Príloha IA k nariadeniu (ES) č. 43/2009 by sa mala preto zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Príloha IA k nariadeniu (ES) č. 43/2009 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. júna 2009
      
         
            Za Komisiu
         
         Joe BORG
         
         
            člen Komisie
         
      
   
   
      (1)  Ú. v. EÚ L 22, 26.1.2009, s. 1.
   
      PRÍLOHA
      V prílohe IA k nariadeniu (ES) č. 43/2009 sa údaje o piesočniciach vo vodách ES zóny IIIa a vodách ES zón IIa a IV nahrádzajú takto:
      
         
                     
                                 „Druh
                              
                              
                                 :
                              
                              
                                 piesočnice
                                 
                                    Ammodytes spp.
                              
                           
                  
                     
                                 Zóna
                              
                              
                                 :
                              
                              
                                 vody ES zón IIIa; vody ES zón IIa a IV (1)
                                 
                                 SAN/2A3A4.
                              
                           
               
                     Dánsko
                  
                  
                     327 249 (2)
                     
                  
                  
                     Analytický TAC.
                     Článok 3 nariadenia (ES) č. 847/96 sa neuplatňuje.
                     Článok 4 nariadenia (ES) č. 847/96 sa neuplatňuje.
                     Uplatňuje sa článok 5 ods. 2 nariadenia (ES) č. 847/96.
                  
               
                     Nemecko
                  
                  
                     501 (3)
                     
                  
               
                     Švédsko
                  
                  
                     12 017 (4)
                     
                  
               
                     Spojené kráľovstvo
                  
                  
                     7 153 (5)
                     
                  
               
                     ES
                  
                  
                     346 920 (6)
                     
                  
               
                     Nórsko
                  
                  
                     27 500 (7)
                     
                  
               
                     Faerské ostrovy
                  
                  
                     2 500
                  
               
                     TAC
                  
                  
                     376 920
                  
               
      
         (1)  Okrem vôd do 6 míľ od pobrežných línií Spojeného kráľovstva pri ostrovoch Shetlandy, Fair a Foula.
      
         (2)  Z toho najviac 311 289 ton sa môže uloviť vo vodách ES zón IIa a IV. Zvyšné množstvo sa môže uloviť len vo vodách ES zóny ICES IIIa (SAN/*03A.).
      
         (3)  Z toho najviac 476 ton sa môže uloviť vo vodách ES zón IIa a IV. Zvyšné množstvo sa môže uloviť len vo vodách ES zóny ICES IIIa (SAN/*03A.).
      
         (4)  Z toho najviac 11 431 ton sa môže uloviť vo vodách ES zón IIa a IV. Zvyšné množstvo sa môže uloviť len vo vodách ES zóny ICES IIIa (SAN/*03A.).
      
         (5)  Z toho najviac 6 804 ton sa môže uloviť vo vodách ES zón IIa a IV. Zvyšné množstvo sa môže uloviť len vo vodách ES zóny ICES IIIa. (SAN/*03A.).
      
         (6)  Z toho najviac 330 000 ton sa môže uloviť vo vodách ES zón IIa a IV. Zvyšné množstvo sa môže uloviť len vo vodách ES zóny ICES IIIa. (SAN/*03A.).
      
         (7)  Vyloví sa v zóne ICES IV.“